Pedro Humire

Pedro Humire Loredo, nado en Socoroma o 30 de xuño de 1935  é un escritor e músico aimará chileno.
 Traxectoria 
Fillo de Daniel Humire Carrasco e Jesusa Loredo Gómez, foi o menor de 9 irmáns. Estudou lingüística e literatura na Universidade de Santiago de Chile e traballou como mestre rural. É autor de varios libros de poesía como Parinacota, Sukurumampi Piñalulina e Relatos tradicionales aymaras. Polo seu apoio ao goberno de Unidade Popular de Salvador Allende, pasou un ano detido como preso político ao comezo da ditadura de Augusto PinochetPedro Humire, el poeta que fue torturado por tener rostro de indígena  Solidaridad, 27 de febreiro de 2016. Gañou varios premios universitarios e nacionais de poesía e canción indíxena, e Logrou dúas veces o premio de poesía indíxena de Chile, versión aimará, en 1999 con "Aka jach’ a Pampa" mais en 2002 con "Uma". A súa obra apareceu tamén en varias escolmas como Antología de la Poesía del Norte en 1966 ou Antología de tres escritores aymaras de la Región Arica-Parinacota, Chile en 2014. Tamén estudou a vitalidade da lingua aimará no norte de Chile e publicou en 1986 artigo "Influencia de la cultura occidental en la desaparición de la lengua aymara en el norte de Chile",Pedro Canales "Intelectualidad indígena en América Latina: Debates de descolonización, 1980-2010"  Universum. Vol. 2. Nº28. 2014 Universidad de Talca
 Notas 

Categoría:Escritores de Chile
Categoría:Escritores en lingua castelá
Categoría:Nados en 1935
Categoría:Chilenos de ascendencia aimará
Categoría:Músicos de Chile
Categoría:Nados na rexión de Arica e Parinacota
Categoría:Escritores en lingua aimará